Catarroja finalitza les II Jornades de Ciutat Educadora amb l’entrega dels reconeixements a l'alumnat més destacat del curs 2021/2022
01 des. 2022

L'Ajuntament de Catarroja ha reconegut al seu alumnat més excel·lent del curs 21/22 dins de la celebració de les jornades ‘La ciutat com a espai educatiu’ que s’han celebrat aquesta setmana en el TAC amb motiu del Dia de la Ciutat Educadora. Com cada any, s’ha volgut premiar l'esforç realitzat per l'alumnat local en els diferents cicles de Primària, Secundària i Batxillerat amb una gala de reconeixement que ve aparellada en el cas dels joves que han donat el seu pas a la Universitat amb una aportació de 1.000 euros a cadascun d'ells per als seus estudis.

A més de l'alumnat local, des de l'Ajuntament també es va voler tindre un gest amb el professorat que enguany s'ha jubilat en els diferents centres del municipi. Un reconeixement a la seua trajectòria de servei educatiu als 5 mestres que han deixat l'exercici en el curs 21/22 els qui a més de rebre l'afectuós aplaudiment del qual fóra el seu alumnat reunit en el TAC, també van comptar amb un record entregat pel regidor d’Educació, José Cuberos i l’alcalde, Jesús Monzó, un ‘socarrat’ commemoratiu

Monzó, va ser l’encarregat de tancar l’acte i per tant unes jornades ”que són un exemple de les polítiques que estem duent a terme a Catarroja, posant a les persones en el centre i inspirant accions per a millorar no sols la qualitat de vida de les persones sino també l’exemple que totes i tots volem donar al nostre entorn com ciutadans i ciutadanes”.

II Jornades de Ciutat Educadora

Per segon any consecutiu, l’equip de la regidoria de Ciutat Educadora, encapçalada per Núria Blanch, ha programat, durant tres dies, unes jornades amb una gran cartell. Les ponències de Roser Batllé i Nélida Zaitegi, dos referències en el camp de la formació i pedagogia, han participat amb un gran seguiment, al mateix temps que la taula redona, “Experiències d'èxit en projectes d'ApS d'àmbit municipal”. D’altra banda, el teatre, amb el premiat espectacle de Maduixa Teatre, ‘Migrare’ ha sigut la guinda a uns dies frenètics on la qüestió de la Ciutat Educadora s’ha situat en el mig.